1.

Sklep Evropskega parlamenta z dne 24. aprila 2007 o razrešnici glede izvrševanja proračuna šestega, sedmega, osmega in devetega Evropskega razvojnega sklada za proračunsko leto 2005 (KOM(2006)0429 — C6-0264/2006 — 2006/2169(DEC))

Evropski parlament,

- ob upoštevanju poročila Komisije o izvajanju sklepov o razrešnici za leto 2004 (KOM(2006)0641 in njegove priloge SEK(2006)1376),

- ob upoštevanju računovodskih izkazov, izkazov prihodkov in odhodkov šestega, sedmega, osmega in devetega Evropskega razvojnega sklada za proračunsko leto 2005 (KOM(2006)0429 — C6-0264/2006) [1],

- ob upoštevanju poročila o finančnem upravljanju šestega, sedmega, osmega in devetega Evropskega razvojnega sklada za proračunsko leto 2005 (KOM(2006)0405),

- ob upoštevanju letnega poročila Računskega sodišča o dejavnostih, ki so financirane iz šestega, sedmega, osmega in devetega Evropskega razvojnega sklada za proračunsko leto 2005, z odgovori revidiranih institucij [2],

- ob upoštevanju izjave o zanesljivosti računovodskih izkazov ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES [3],

- ob upoštevanju priporočil Sveta z dne 27. februarja 2007 (6061/2007 — C6-0094/2007, 6062/2007 C6-0095/2007, 6063/2007 — C6-0096/2007, 6064/2007 — C6-0097/2007),

- ob upoštevanju člena 33 Notranjega sporazuma z dne 20. decembra 1995 med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti na podlagi drugega finančnega protokola četrte konvencije AKP-ES [4],

- ob upoštevanju člena 32 Notranjega sporazuma z dne 18. septembra 2000 med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti na podlagi finančnega protokola k Sporazumu o partnerstvu in sodelovanju med afriškimi, karibskimi in pacifiškimi državami ter Evropsko skupnostjo in njenimi državami članicami, podpisanem v Cotonouju (Benin) 23. junija 2000, ter o dodelitvi finančne pomoči za čezmorske države in ozemlja, za katere velja četrti del Pogodbe ES [5],

- ob upoštevanju člena 276 Pogodbe ES,

- ob upoštevanju člena 74 Finančne uredbe z dne 16. junija 1998, ki se uporablja za sodelovanje pri financiranju razvoja v okviru četrte konvencije AKP-ES [6],

- ob upoštevanju člena 119 Finančne uredbe z dne 27. marca 2003, ki se uporablja za deveti Evropski razvojni sklad [7],

- ob upoštevanju člena 70 in tretje alineje člena 71 ter priloge V svojega Poslovnika,

- ob upoštevanju poročila Odbora za proračunski nadzor in mnenja Odbora za razvoj (A6-0115/2007),

A. ker je Računsko sodišče v izjavi o zanesljivosti Evropskih razvojnih skladov ugotovilo, da razen nekaterih izjem računovodski izkazi za proračunsko leto 2005 zanesljivo kažejo prihodke in odhodke za proračunsko leto ter finančno stanje ob koncu leta,

B. ker ugotovitev Računskega sodišča o zakonitosti in pravilnosti poslovnih dogodkov med drugim temelji na reviziji naključnega vzorca poslovnih dogodkov,

C. ker Računsko sodišče na podlagi zbrane dokumentacije meni, da so prihodki, vneseni v računovodske izkaze, in sredstva, dodeljena za obveznosti in plačila Evropskih razvojnih skladov, v celoti zakoniti in pravilni,

1. podeli razrešnico Komisiji glede izvrševanja proračuna šestega, sedmega, osmega in devetega Evropskega razvojnega sklada za proračunsko leto 2005;

2. navaja pripombe v priloženi resoluciji;

3. naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču, Računskemu sodišču in Evropski investicijski banki ter ju objavi v Uradnem listu Evropske unije (serija L).

[1] UL C 265, 31.10.2006, str. 1.

[2] UL C 263, 31.10.2006, str. 205.

[3] UL C 263, 31.10.2006, str. 213.

[4] UL L 156, 29.5.1998, str. 108.

[5] UL L 317, 15.12.2000, str. 355.

[6] UL L 191, 7.7.1998, str. 53.

[7] UL L 83, 1.4.2003, str. 1.

--------------------------------------------------